**MINISTRU KABINETA SĒDES PROTOKOLLĒMUMS**

|  |  |  |
| --- | --- | --- |
| Rīgā | Nr. | 2014. gada \_\_\_. \_\_\_\_\_\_\_ |

**.§**

 **Informatīvais ziņojums**

**„Par papildu nepieciešamo finansējumu asistenta pakalpojuma pieejamības nodrošināšanai pašvaldībās un samaksas par pakalpojumu sniegšanu paaugstināšanai institūcijās, kuras uz noslēgto līgumu pamata nodrošina valsts finansēto ilgstošas sociālās aprūpes un sociālās rehabilitācijas pakalpojumu sniegšanu”**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(...)

1. Pieņemt zināšanai iesniegto informatīvo ziņojumu.
2. Atbalstīt Labklājības ministrijas priekšlikumu 2015.gadā un turpmākajos gados Labklājības ministrijas pamatbudžeta programmas 05.00.00 „Valsts sociālie pakalpojumi” apakšprogrammā 05.01.00. „Sociālās rehabilitācijas valsts programmas” palielināt bāzes izdevumus **par 4 172 223 *euro*** asistenta pakalpojuma nodrošināšanai pašvaldībās, nosakot, ka nepieciešamais izdevumu apmērs minētā pakalpojuma nodrošināšanai katru gadu tiek pārskatīts atbilstoši kontingenta izmaiņām.
3. Pieņemt zināšanai, ka papildu nepieciešamais finansējums 2015.gadam un turpmākajiem gadiem ir ne vairāk kā **1 636 377** ***euro*** apmērā samaksas par pakalpojumu sniegšanu paaugstināšanai institūcijās, kuras uz noslēgto līgumu pamata nodrošina valsts finansēto ilgstošas sociālās aprūpes un sociālās rehabilitācijas pakalpojumu sniegšanu, un četrās psihoneiroloģisko slimnīcu ilgstošas sociālās aprūpes un sociālās rehabilitācijas nodaļās (turpmāk kopā – līgumiestādes) noteikts, samaksu par pakalpojumu pielīdzinot pakalpojuma izmaksām valsts sociālās aprūpes centros un tas tiks precizēts, noslēdzoties Labklājības ministrijas organizētajam iepirkumam „Ilgstošas sociālās aprūpes un sociālās rehabilitācijas  pakalpojumu sniegšana pilngadīgām personām ar smagiem garīga rakstura traucējumiem (I un II grupas invalīdiem) 2015. un 2016.gadā”.
4. Labklājības ministrijai pēc tam, kad atbilstoši publisko iepirkumu normatīvajam regulējumam ir noslēgusies iepirkuma „Ilgstošas sociālās aprūpes un sociālās rehabilitācijas  pakalpojumu sniegšana pilngadīgām personām ar smagiem garīga rakstura traucējumiem (I un II grupas invalīdiem) 2015. un 2016.gadā” procedūra un izraudzīti pakalpojumu sniedzēji, atbilstoši likumprojekta “Par vidēja termiņa budžeta ietvaru 2015., 2016. un 2017.gadam” un likumprojekta “Par valsts budžetu 2015.gadam” sagatavošanas grafikam iesniegt Finanšu ministrijā aprēķinus un priekšlikumu maksimāli pieļaujamā izdevumu apmēra palielināšanai 2015.gadam un turpmākajiem gadiem ne vairāk kā 1 636 377 *euro* apmērā Labklājības ministrijas pamatbudžeta apakšprogrammā 05.01.00. „Sociālās rehabilitācijas valsts programmas”.
5. Labklājības ministrijai pēc tam, kad atbilstoši publisko iepirkumu normatīvajam regulējumam ir noslēgusies iepirkuma „Ilgstošas sociālās aprūpes un sociālās rehabilitācijas  pakalpojumu sniegšana pilngadīgām personām ar smagiem garīga rakstura traucējumiem (I un II grupas invalīdiem) 2015. un 2016.gadā” procedūra un izraudzīti pakalpojumu sniedzēji, normatīvajos aktos noteiktajā kārtībā sagatavot un iesniegt izskatīšanai Ministru kabinetā Ministru kabineta rīkojuma projektu par atļauju uzņemties valsts budžeta ilgtermiņa saistības.
6. Lai nodrošinātu ilgstošas sociālās aprūpes un sociālās rehabilitācijas pakalpojumu sniegšanas turpināšanai 2015.gadā tām personām, kuras pašlaik to saņem līgumiestādēs, Labklājības ministrijai slēgt līgumus par pakalpojumu sniegšanu pēc likuma „Par valsts budžetu 2015.gadam” spēkā stāšanās.

Ministru prezidente L.Straujuma

# Valsts kancelejas direktore E.Dreimane

Iesniedzējs:

labklājības ministrs U.Augulis

27.08.2014. 12:18

412

E.Dorožkina,67021668

Egita.Dorozkina@lm.gov.lv

L.Cīrule, 67021647

Lilita.Cirule@lm.gov.lv